Dirkališče je zelo hitro, kljub temu je cestno. Kot tako nima velikih izletnih con, zato se je že veliko tudi izkušenih dirkačev iz tega razloga predčasno končalo dirko. Posebej znan del proge je zid na zunanji strani izhoda iz zadnje šikane. Na Veliki nagradi Kanade 1999 so v ta zid, ki ima zdaj napis "Bienvenue au Québec" (»Dobrodošli v Quebec«) in vzdevek "Mur du Québec" (»Quebecov zid«), prileteli kar štirje svetovni prvaki, Damon Hill, Michael Schumacher, Jacques Villeneuve in Fernando Alonso. Od takrat je znan kot »"Zid svetovnih prvakov"«.